MINAK

AMETS
Botagurea desagertzean
argi ederrena itzali da
badakit hemen ez zaudela.

Miña sabelean
Odol tantak lurrean
malkoak masailetan
oihuak ondoko erditze gelan
jaio berriaren negarra 
hau bihotzeko mina.

Ene umetokian oihartzuna,
AMETS, AMETS, AMETS …
zure lehen eta azken etxean.

—-————

PILULAK
Pentsamenduen itzaltzea
Sexu desiraren amaiera
Sormenari agurra
Nor naiz?

Agur pilulak
Zoroa bai,  baina NI neu.

—————————


BETIKO

Bular bakarra
Orbain lotsatia
Beso lodia
MINA.
Bizi luzea
Damoklesen ezpata
BETIKO.


AMA 

Ama
Ama
Ama
Ama
Ama
Ama
Ama 
Ehun aldiz ama…
Ama sukaldaria
Ama erizaina
Ama margolaria
Ama ipuin kontalaria
Ama urduria
Ama biguna
Ama langilea
Ama inperfektua
Ama NEKATUA
Ama BAKARRA.

AMA-MA

Zer ez nuke emango….
Zure besarkada baten murgiltzeko,
Zure usainean bidaiatzeko,
Zure ondoan etzateko,
Zure aurpegi leuna ikutzeko,
Zure miña arintzeko,
Zure ahotsa entzuteko,
Zurekin pastel bat partekatzeko,
Zure alboan lo egiteko,
Nere hiru altxorrak erakusteko.
Ertainak zure argia dauka,
Abuztuko beste lehoia…
Txikiak zure indarra,
Zaharrenak zure ardura,
Nik neuk zure DENA . 
Hain urrun eta hain gertu, 
Eskatu zenidan bezela
Ipuinetan ohi zara agertu.
Ama-ma .








BOST ZENTZUMENEKIN

Mendiak izara gorriz estali ditu ilunabarrak 
Eta ene oroitzapenetan murgiltzear nago. 
Begiak itxi eta 1993.urteraino bidaiatu dut 
Citroën Bx –ean goaz, Creedence-n musika bidelagun.
 Oinetako ttipiak kendu eta hondar hotza zapaltzeko irrikitan nago.
 Gaur ere galtzak belaunetaraino jaso ditudan arren lehenengo olatuarekin busti naiz.
Lapariko olatuekin konpartitu genituen zure errautsak, zuk nahi bezela. Geroztik itsasoa zara, BOST ZENTZUMENEKIN sentitzen zaitut.
Olatuen gailurrean ikusi
Hauen lehertzean entzun
 Kresalean usaindu
 Ur gazitan dastatu 
bertan murgiltzean laztantzen zaitut.
“Ene malko gaziak urarekin fusionatzen dira berriro ere zu eta ni bat izatera pasatuz, elkarrekin maitasun olatu bat sortuz…” MINA.








